Ejerforeningen Giber Å

**Referat fra Bestyrelsesmøde 14. November 2012**

**Deltagere**: Linda Andsager (107A), Peter Kjer (97A), Henrik Castenskiold (151), Mogens Davidsen (103A), Sten Hansen (159)

Referent: Mogens

Dagsorden: 1. Facadepuds

2. Orientering fra Arbejdsgruppen vedr. varme- og facadesagen

3. 5-års eftersyn af fællesarealer

4. Vinterafmærkning af veje for snerydning

5. Belægning på gæste-parkering

6. Stien langs med åen – trænger til renovering

7. Dato for generalforsamling

8. Evt.

**Ad 1 Facadepuds**

Vores facadepuds-reklamationer er endnu ikke blevet afhjulpet. Afhjælpningsarbejdet startede op i september 2012 – men stoppede igen kort tid efter.

Der er blevet udfærdiget et brev til MTH, med krav om detaljeret plan for mangeludbedringen af facadepudsen. Se skrivelsen i separat PDF-dokument vedhæftet.

**Ad 2** **Orientering fra Arbejdsgruppen vedr. varme- og facadesagen**

Der arbejdes på et info-notat til beboerne om status i sagen. Men kort fortalt:

**Varmesagen**: Der skal foretages syn- og skøn. Der arbejdes på at få udpeget syn- og skønsmand, - det er tvivlsomt om dette når at komme på plads, til at der kan foretages målinger i vinteren 2012/13. Sagen kører for alle de beboere, som har indleveret forsikrings-policer og har anmeldt varmeproblemer.

**Facadepuds**: Sagen vedrører de 2 punkter som MT Højgaard har frasagt sig ansvar for, dvs. revner mellem læmure og de isolerede facader, samt manglende fugning ved zinkinddækninger. Disse facadepudsmangler, kommer nu med ind under varmesagen – og kører således via folks retshjælpsforsikringer. Der skal indhentes policer for de beboere som ikke er med i varmesagen. Info følger fra arbejdsgruppen.

**Ad 3 5-års eftersyn af fællesarealer**

Der er indleveret mangelliste til MTH for fællesarealer ifm. 5 års gennemgang. Der er i alt 8 punkter på listen. De væsentligste punkter er ”sporkørsel” i SF-belægning ved indkørsler til c-huse, samt lunker omkring brønde på alle 3 stikveje (grundet sætninger omkring brønde)

**Ad 4 Vinterafmærkning af veje for snerydning**

Vanen tro vil vi afmærke græsarealer på vores fællesarealer, så det er klart for snerydderen, hvor der skal skrabes – og hvor der IKKE skal skrabes.

Henrik og Sten afmærker.

Linda tager kontakter til Grundejerforening for at orientere, samt forhøre om afmærkning af stamvej mm.

**Ad 5 Belægning på gæste-parkering**

Vi har indhentet tilbud på at få lagt belægningssten på vores gæste-parkeringspladser – til afløsning af det nuværende (og ikke kønne) græsarmering. Det er bestyrelsens ønske, at bevare det nuværende antal gæste p-pladser, og den nuværende udformning – men at underlaget skal skiftes. Dermed bevares den ret præcise markering af vejforløbet, og vi risikerer ikke ekstraudgifter i form af ødelæggelser af asfaltkanter, ikke genanvendelige kantsten, omlægning af rendestensbrønde mv.

Dvs. græsarmerings-net graves op og fjernes. Ny fliseopbygning bestående af 18 cm stabilgrus, 4 cm sand sand og 8 cm 60x60 cm grå fliser. Fliser lægges i p-bås størrelser og der tilskæres kiler imellem (ved den lange p-plads, hvor Mustrupvej buer). På de 3 øverste p-plads arealer afsluttes der med trekanter ud mod kantstenen (til ind- og udkørsel). Fliserne bagstøbes med betonkant under terræn.

Vi har foreløbig fået pris fra én entrepenør – og tilbuddet lyder på 138t kr. inkl moms. Der indhentes flere tilbud – og der afsættes penge til projektet i budgettet for 2013. Forventet udførelse april 2013.

**Ad 6 Stien langs med åen trænger til renovering**

Stien langs med åen er medtaget af tidens vind og vejr. Bl.a. stikker brønd-dækslerne nu noget op over selve stien.

Dorte har gennem et par måneder haft en dialog med kommunen omkring udbedring – og vi forventer dette udmønter sig i en reparation i den nærmeste fremtid.

**Ad 7 Dato for generalforsamling**

Generalforsamling afholdes 12. Marts 2013. Sæt kryds i kalenderen og mød op.

**Ad 8**  **Evt.**

Næste møde afholdes 22. Januar kl 20.00 hos Peter Kjer.

Bestyrelsen opfordrer til at folk foretager alge-fjerning af facaderne jf. vores vedtægter. Det tager ikke lang tid - og giver vores boliger et væsentlig pænere look. Tak.